《与鄂州都统张提刑》
宋代·杨冠卿

貔虎云屯细柳营，旌旗号令转精明。
人言郤轂诗书帅，自有孙卿仁义兵。
关塞金汤今奠枕，江淮草木旧知名。
家声凛凛汉人杰，看取筹帷功业成。

作者简介：杨冠卿（1138-？）南宋诗人，字梦锡，江陵（今属湖北）人，举进士，为九江戎司掾，又尝知广州，以事罢。晚寓临安。闭门不出，与姜夔等相倡和。冠卿才华清俊，四六尤流丽浑雅，淳熙十四年（1187），编有《群公词选》三卷（已佚），自序曰：“余漂流困踬，久客诸侯间……时有所撄拂，则取酒独酌，浩歌数阕，怡然自适，似不觉天壤之大，穷通之为殊途也。”著有《客亭类稿》十五卷。《彊村丛书》辑有《客亭乐府》一卷。《四库总目》传于世。